ખેડૂતો પાસેથી બજાર સુધી ફ્રૂટ અને શાકભાજી પહોંચતાં એટલા મોંધા થઈ જાય છે કે, સામાન્ય માનવી તે ખરીદી શકતો નથી. તો વળી પૂરતા દામ આપવા છતાં તાજા શાકભાજી પણ બજારમાં મળતાં નથી. આ બાબતને ધ્યાનમાં રાખીને જૂનાગઢના ઝાઝરડા રોડ પર આવેલ માનસી કોમ્પલેક્સમાં મહિલાઓ દ્વારા અપના મોલ નામના શાકભાજી અને ફ્રૂટના મોલનો શુભારંભ કરવામાં આવ્યો હતો. આનંદની વાત એ હતી કમહિલાઓ દ્વારા શરુ કરવામાં આવેલ મૉલનું ઉદ્ઘાટન સફાઈ કામદાર એવા શારદાબેન ના હસ્તે કરવામાં આવ્યું એટલું જ નહીં આ પ્રંસગે સ્વામિનાયણ મંદિરના કોઠારી સ્વામી પ્રેમસ્વરુપદાસજીએ ઉપસ્થિત રહી મહિલાઓના આ સાહસને બિરદાવ્યું હતું